* **Κρακοβία – Πράγα 6 μέρες 24-29.12.24 & 29.12.24 – 03.01.25. Αεροπορικώς**

**1η Μέρα | Θεσσαλονίκη - Πράγα – Κρακοβία**

Συγκέντρωση στο αεροδρόμιο ‘’Μακεδονία’’ και αναχώρηση για το αεροδρόμιο της **Πράγας**. Άφιξη και αναχώρηση για την πόλη της **Κρακοβίας**. Παλάτια, εκκλησίες, αρχοντικά. Ανάμεσα στα μπαρόκ και γοτθικά κτίσματα που δεσπόζουν στην πόλη, η **Κρακοβία** επιδεικνύει στον επισκέπτη της ένα απαράμιλλο αναγεννησιακό στάτους. Ο πλούτος των χρωμάτων, τα βιτρό, τα έργα ζωγραφικής, τα γλυπτά, ακόμα και οι επιπλώσεις συνηγορούν στη βεβαιότητα των αριστοκρατικών καταβολών της. Τακτοποίηση στο ξενοδοχείο και διανυκτέρευση.

**2η Μέρα | Κρακοβία - Περιήγηση πόλης - Αλατωρυχεία Βιελιτσκα**

Πρωινό στο ξενοδοχείο και ξεκινάμε την γνωριμία μας με την πόλη της Κρακοβίας. Από τις παλαιότερες πόλεις της χώρας, η Κρακοβία προβάλλει ανέγγιχτη από την καταστροφή του Β΄ Παγκόσμιου Πολέμου με ένα ιστορικό κέντρο υποδειγματικά φροντισμένο. Την ίδια στιγμή, παραμένει ένα από τα μεγαλύτερα πολιτιστικά, καλλιτεχνικά αλλά και τουριστικά κέντρα στην Ευρώπη. Η πόλη που γνώρισε τη μεγαλύτερη ακμή της κατά τη δυναστεία των Γιαγκελλόνων (1386-1572), είναι ιδιαίτερα περήφανη για τον πρώτο Πολωνό Ποντίφικα. Ο κατά κόσμων Κάρολος Ιωσήφ Βοϊτίλα από Αρχιεπίσκοπος της Κρακοβίας, ανακηρύχθηκε πάπας της Ρωμαιοκαθολικής Εκκλησίας, ως Πάπας Ιωάννης Παύλος Β’. Μπαίνουμε από την πύλη Του Αγίου Φλωριανού στην παλιά πόλη, βλέπουμε και θαυμάζουμε τη μεγαλύτερη στη χώρα πλατεία της Αγοράς. Εκεί, δεσπόζει η Εκκλησία της Παναγίας. Η Εκκλησία Μαριάτσκι είναι ο ναός όπου ο -αγιοποιηθείς πλέον- Πάπας Ιωάννης Παύλος ΙΙ διετέλεσε επί μακρόν εφημέριος, ενώ κάθε μια ώρα, από το καμπαναριό της εκκλησίας, ένας τρομπετίστας διαχέει τη μελωδία της τρομπέτας σε όλη την πλατεία. Μια ιστορία αυτοθυσίας, εξηγεί το γιατί στο κέντρο της δεσπόζει και το αναγεννησιακού ρυθμού κτίριο Σουκιένιτσε, πάλαι ποτέ σημείο αναφοράς του εμπορίου των υφασμάτων. Συνεχίζουμε μια αλμυρή, υπόγεια ιστορία με την επίσκεψή μας στα αλατωρυχεία της Βιέλιτσζκα. Θα κατεβούμε αρκετά μέτρα μέσα στη γη, θα περιδιαβούμε υπόγειες στοές, θα δούμε τον τρόπο εξόρυξης του λευκού όπως λεγόταν χρυσού, του αλατιού. Ιδιαίτερα εντυπωσιακή, η λαξευμένη εκκλησία προς τιμήν της Ευλογημένης Κίνγκα, προστάτιδας Αγίας των εργαζομένων σε ορυχεία. Η «αλατόγλυπτη» εκκλησία έχει σκαλιστεί, εξ ολοκλήρου, από τους ίδιους τους αλατωρύχους οι οποίοι έφτιαξαν ακόμη και τους πολυελαίους από κρυστάλλους αλατιού! Επιστροφή στην Κρακοβία και σας προτείνουμε μια βραδινή βόλτα στο ιστορικό κέντρο της πόλης.

**3η Μέρα | Κρακοβία – Αουσβιτς**

Αφού πάρουμε το πρωινό μας, ξεκινάμε τη σημερινή μας ημέρα με προορισμό το Άουσβιτς. Εκεί που η μνήμη και η φρίκη συναντιούνται. Στο άκουσμα του ονόματος και μόνο δημιουργούνται ρίγη σύγκορμης ανατριχίλας. Εβδομήντα και πλέον χρόνια μετά την απελευθέρωση των εγκλείστων του κολαστηρίου από τους Ρώσους, το Άουσβιτς αποτελεί τη ζωντανή απόδειξη της ιστορίας πως ο άνθρωπος μπορεί να διαπράξει τις πιο αδιανόητες θηριωδίες. Η σημερινή επίσκεψη στο φρικτό στρατόπεδο συγκέντρωσης προϋποθέτει γερό στομάχι. Πώς αλλιώς μπορεί κανείς να «μεταβολίσει» τα προσωπικά αντικείμενα, τα παπούτσια και ρούχα παιδιών (πολλά από τα οποία ήταν νηπιακής ηλικίας όταν δολοφονήθηκαν) καθώς κι ένα σωρό άλλα εκθέματα που δημιουργούν σοκ και δέος στον επισκέπτη ενός αδιανόητου κολαστηρίου; Το μουσείο που δέχεται περισσότερους από 1.500.000 επισκέπτες ετησίως λειτουργεί σαν μια σοβαρή προειδοποίηση για τους κινδύνους του ολοκληρωτισμού και του φανατισμού. Το απόγευμα επιστροφή στη Κρακοβία όπου θα έχουμε ελεύθερο χρόνο στην πόλη.

**4η Μέρα | Κρακοβία - Κατοβίτσε - Οστράβα – Πράγα**

Πρωινό στο ξενοδοχείο και αποχώρηση. Αφήνουμε γοητευμένοι την Κρακοβία για να μεταφερθούμε στην Πράγα με ενδιάμεσες στάσεις και σύντομες περιηγήσεις στο Κατοβίτσε (πρωτεύουσα του Βοεβοδάτου Σιλεσίας στη νότια Πολωνία) και στην Οστράβα (την τρίτη μεγαλύτερη πόλη στην Τσεχία και το διοικητικό κέντρο του νομού Μοραβίας Σιλεσίας). Άφιξη το απόγευμα στην πρωτεύουσα της Τσεχίας και στη διαδρομή μας προς το κέντρο της πόλης για την πρώτη μας γνωριμία, θα αρχίσουμε να νοιώθουμε την αύρα της. Μετάβαση στο ξενοδοχείο μας και τακτοποίηση στα δωμάτια. Για το πρώτο βράδυ σας προτείνουμε να επισκεφθείτε κάποια από τις δεκάδες μπυραρίες και να απολαύσετε παραδοσιακή μπύρα. Μην ξεχνάτε στην Πράγα βρίσκονται 28 ζυθοποιίες και δεκάδες μπαρ και εστιατόρια με κεντρικό θέμα τη μπύρα!

**5η Μέρα | Πράγα - Περιήγηση πόλης - Καστρούπολη - Κρουαζιέρα στον Μολδάβα**

Πρωινό και ξεκινάμε την μέρα μας με την μοναδική Καστρούπολη, με το Κάστρο που βρίσκεται στην κορυφή του λόφου Χρατσάνι. Στην περιήγησή μας θα δούμε το μοναστήρι Στραχόβ, το παλάτι Τσέρνιν, το Λορέτο, το παλάτι Σβαρτσενβέργκ, την Αρχιεπισκοπή της Πράγας, το Προεδρικό μέγαρο, τον Καθεδρικό ναό του Αγίου Βίτου και το ναό του Αγίου Νικολάου. Θα δούμε ακόμη το Χρυσό Σοκάκι, μια σειρά από μικρά πολύχρωμα μαγαζιά που αρχικά χρησίμευαν ως χώρος φιλοξενίας των φρουρών του παλατιού και σήμερα πουλάνε τουριστικά είδη και τοπικά γλυκίσματα. Συνεχίζουμε με την ξενάγηση στην Παλιά Πόλη, όπου μεταξύ άλλων θα δούμε την πλατεία της Παλιάς Πόλης (Staromestskenamesti), που είναι η παλαιότερη και πιο σημαντική πλατεία της πόλης. Από το 12 ο αιώνα έχει υπάρξει «μάρτυρας» πολλών ιστορικών γεγονότων. Θα δούμε ακόμη το μεσαιωνικό Δημαρχείο με το αστρονομικό ρολόι, το ναό της Παναγίας Τυν, την Εβραϊκή συνοικία, το γοτθικό Πύργο της πυρίτιδας, το Πανεπιστήμιο του Καρόλου,το Θέατρο Νόστιτς, την πλατεία Βενσεσλάβ (Václavskénamesti), την Εθνική βιβλιοθήκη, το Μέγαρο φιλαρμονικής και θα απολαύσουμε έναν περίπατο στην πέτρινη γέφυρα του Καρόλου που είναι στολισμένη με 30 αγάλματα αγίων, με το πιο «διάσημο» αυτό του Αγίου Ιωάννη του Nepomuk. Αν το αγγίξετε, λέει ο μύθος σας… εγγυάται την επόμενη επίσκεψή σας στην Πράγα. Κατόπιν, θα έχουμε ελεύθερο χρόνο για φαγητό και ψώνια. Μπορούμε επίσης (προαιρετικά) να επιβιβαστούμε από την όχθη της «Μικρής Πλευράς» σε καραβάκι για την δίωρη κρουαζιέρα (γευματίζοντας σε μπουφέ), στον πιο μακρύ ποταμό της χώρας, τον ποταμό Moldova, ή στα Τσέχικα Vltava. Χαλαροί, θα θαυμάσουμε το Κάστρο, τη γέφυρα, και όλα τα άλλα πανέμορφα αξιοθέατα της μεσαιωνικής πόλης, από άλλη οπτική γωνία.

**6η Μέρα |** **Πράγα - Πτήση επιστροφής**

Πρωινό και με τις πιο ωραίες εικόνες θα αναχωρήσουμε για το αεροδρόμιο της Πράγας για την απευθείας πτήση μας για Θεσσαλονίκη.

|  |  |  |  |  |  |
| --- | --- | --- | --- | --- | --- |
| **Κρακοβία - Πράγα 6 μέρες** | | | | | **Γενικές πληροφορίες** |
|
| **Ημερομηνία** | **Ξενοδοχείο Τοποθεσία** | **Τιμή σε δίκλινο/ τρίκλινο Non ref./Kανονική τιμή** | **Τιμή παιδιού έως 12ετών Non ref./Kανονική τιμή** | **Τιμή σε μονόκλινο Non ref./Kανονική τιμή** | **Αεροπορική εταιρεία SMARTWINGS** |
| 24/12 6 ημέρες | Novotel Krakow City West 4\* (εντός πόλης) Κρακοβία Holiday Inn 4\* (εντός πόλης) Πράγα | 595€ / 645€ | 415€ / 465€ | 745€ / 795€ | Θεσ/νίκη - Πράγα 07:00-08:10 Πράγα - Θεσ/νικη 11:00-14:05 |
| 29/12 6 ημέρες | Park Inn by Radisson 4\* (κεντρικό) Κρακοβία Holiday Inn 4\* (εντός πόλης) Πράγα | 649€ / 699€ | 435€ / 485€ | 925€ / 975€ | Θεσ/νίκη - Πράγα 14:55-18:05 Πράγα - Θεσ/νικη 12:00-15:05 |
| **Στη τιμή περιλαμβάνονται:** Αεροπορικά με την Smartwings: Ένα προσωπικό αντικείμενο (40x20x25cm), μία αποσκευή 23 κιλών & μία χειραποσκευή 8 κιλών, ανά άτομο. Πρωινό καθημερινά στον χώρο του ξενοδοχείου. Πέντε (5) διανυκτερεύσεις. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης. **Δεν περιλαμβάνονται:** Σύνολο φόρων 165€ κατ’ άτομο. Τέλη διαμονής. Κόστος εισιτηρίου στο Άουσβιτς 25€ το άτομο. Κόστος εισιτηρίου στα Αλατωρυχεία 40€ το άτομο. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. | | | | | |
|
|
|
|